สิงห์อมควันอ่วม ยาสูบขึ้นบุหรี่ยี่ห้อโปรดราคาซองละ102บาท
สิงห์อมควันอ่วม ยาสูบขึ้นบุหรี่ยี่ห้อโปรดราคาซองละ102บาท ส่วนยี่ห้อขวัญใจตลาดล่างขึ้นราคาซองละ 66 บาท
16 ต.ค. 2564

รายงานจากกรมสรรพสามิต เปิดเผยว่า การยาสูบแห่งประเทศไทย (ยสท.) ได้ส่งราคาขายปลีกบุหรี่ยี่ห้อต่างๆ ของ ยสท. ทั้งหมด ให้กรมสรรพสามิตเพื่อเสียภาษีตามอัตราใหม่ที่มีผลบังคับใช้ โดยภาษีใหม่มีการปรับทั้งหมด ในส่วนการจัดเก็บตามตามปริมาณจาก 1.20 บาทต่อมวน เป็น 1.25 บาทต่อมวนสำหรับการเก็บภาษีตามมูลค่ายังเป็น 2 อัตรา จากที่เก็บ 20% ของราคาขายปลีกซองละไม่เกิน 60 บาท และ 40% สำหรับราคาขายปลีกที่เกิน 60 บาท เป็น 25% ของราคาขายปลีกซองละไม่เกิน 72 บาท และ 42% สำหรับราคาขายปลีกที่เกิน 72 บาทอัตราภาษีใหม่ ทำให้ ยสท. ต้องปรับราคาบุหรี่ที่ขายดีในตลาดบน จากเดิมซองละ 95 บาท เป็นซองละ 102 บาท หรือ เพิ่มขึ้นซองละ 7 บาท ส่วนบุหรี่ที่มีส่วนแบ่งตลาดล่างจำนวนมากได้ปรับราคาจากซองละ 60 บาท เป็นซองละ 66 บาท หรือ เพิ่มขึ้น 6 บาท โดยราคาขายปลีกบุหรี่ใหม่ของ ยสท. มีผลตั้งแต่วันที่ 15 ต.ค. 2564ทั้งนี้ การปรับขึ้นราคาบุหรี่ของ ยสท. ต่ำกว่าที่ตลาดคาดไว้ที่คิดจะขายที่ราคาซองละ 110 บาท และ 68 บาท เพื่อรักษากำไรที่มีน้อยอยู่แล้วให้อยู่เท่าเดิม แต่การกำหนดราคาที่ต่ำกว่าที่ตลาดคาดการณ์ ส่งผลให้มีการประเมินกันว่าผลประกอบการของ ยสท. จะออกไม่ดีกว่าปีที่่ผ่านมาสำหรับบุหรี่นำเข้าต่างประเทศ รายใหญ่ ยังไม่มีการปรับขึ้นราคาขายปลีกใหม่ คาดว่าจะขยับขึ้นภายในสิ้นเดือนนี้ หรือ ต้นเดือนหน้าเป็นยังเร็วที่สุด